

Na osnovu Ugovora između Međunarodne organizacije rada - MOR i Općine Vogošća, broj: 40477821/0 od 10.06.2024. godine, o implementaciji projekta Projekta LEP II “Vogošća, Ilijaš i Hadžići osposobljavaju radnike kroz lokalno partnerstvo – VIHOR”, koji je finansiran od strane Evropske unije, a provodi ga Međunarodna organizacija rada u BiH, u ime lokalnog partnerstva LEP II Općina Vogošća:

**JAVNI POZIV NEZAPOSLENIM LICIMA ZA POHAĐANjE PROGRAMA OSPOSOBLjAVANjA**

1. **Predmet javnog poziva**

Predmet javnog poziva je izbor kandidata/kinja za pohađanje obuka izvedenih po programima osposobljavanja, što uključuje: teorijski i praktični dio. **Sve obuke će biti potpuno besplatne.**

Osposobljavanje se provodi kao jedna od aktivnosti u sklopu Projekta, a sredstva za provođenje su obezbijeđena iz budžeta istog.

Partneri na projektu su:

1. Općina Vogošća
2. Općina Ilijaš
3. Općina Hadžići
4. Sarajevska regionalna razvojna agencija SERDA
5. JU Služba za zapošljavanje Kantona Sarajevo
6. JU Srednjoškolski centar Hadžići
7. JU Srednjoškolski centar „Nedžad Ibrišimović“ Ilijaš
8. AMA Adriatic d.o.o.
9. MDG International d.o.o.
10. RCB Nanotehnologija d.o.o.
11. Stamen Modules d.o.o.
12. Alu-point d.o.o.
13. MBA centar d.o.o.
14. Tarčin International Development Company d.o.o.
15. Motel Monti d.o.o.

U okviru Projekta planirano je obučavanje za zanimanja utvrđena prethodno provedenom analizom stanja na tržištu rada od strane lokalnog partnerstva - LEP II VIHOR i ovim pozivom bit će obuhvaćeno 60 nezaposlenih lica prijavljenih na evidenciji Službe za zapošljavanje Kantona Sarajevo.

Obuke će biti organizovane i provedene u JU „Srednjoškolski centar Hadžići“ i JU Srednjoškolski centar „Nedžad Ibrišimović“ Ilijaš, s tim da će se praktični dio obuka organizovati i provesti kod partnerskih firmi na Projektu..

Održavanje obuka i formiranje grupa zavisi od broja dostavljenih prijava i popunjavanja grupa. Trajanje obuka zavisi je 240 sati raspoređenih u 6 (šest) mjeseci.

**Svi polaznici/ce će biti na vrijeme informisani o mjestu i vremenu održavanja obuke, te o broju časova teorije i prakse kao i o drugim tehničkim informacijama.**

Naknade za prevoz polaznicima, ishrana, kao i osiguranje u toku obuka obezbijeđene su u skladu sa raspoloživim budžetom Projekta.

Kandidati/kinje koji uspješno završe obuku unaprijedit će svoju konkurentnost na tržištu rada, dobit će uvjerenje/certifikat o osposobljenosti za željeno zanimanje te će njih 35 biti zaposleno u partnerskim firmama na projektu.

1. **Obuke**

Nezaposlena lica mogu se prijaviti za pohađanje sljedećih obuka programa osposobljavanja:

1. Zavarivač.
2. CNC operater
3. Monter metalnih konstrukcija
4. Konobar/specijalista za catering
5. Pekar / Poslastičar

Obuke su definisane na osnovu prethodno provedenog istraživanja interesovanja nezaposlenih lica i potreba poslodavaca. Održavanje obuka i formiranje grupa zavise od broja zainteresovanih, odnosno prijavljenih nezaposlenih lica.

1. **Uslovi učešća**

Svi kandidati/kinje prilikom prijave na javni poziv moraju ispuniti sljedeće uslove:

• Da su stariji od 18 godina,

• Da imaju završenu najmanje srednju školu,

• Da su nezaposlene osobe registrovane na evidenciji Službe za zapošljavanje Kantona Sarajevo (dokaz: Uvjerenje izdato od Službe za zapošljavanje Kantona Sarajevo).

1. **Izbor kandidata**

Izbor kandidata/kinja će se vršiti do izbora maksimalno 60 kandidata/kinja.

Prilikom obrade prijava prednost, ali ne i uslov, imat će sljedeći kandidati/kinje:

* Nezaposlene osobe registrovane na evidenciji Službe za zapošljavanje Kantona Sarajevo – biroi Vogošća, Ilijaš i Hadžići, sa posebnim fokusom na nezaposlene i neaktivne mlade muškarce i žene (15-29),
* dugotrajno nezaposlena lica koja su registrovana u evidenciji Službe za zapošljavanje Kantona Sarajevo,
* otpuštene, nezaposlene osobe preko 50 godina starosti,
* nezaposlene osobe sa nižim stepenom obrazovanja ili bez formalnog obrazovanja

Ukoliko se, prilikom izbora kandidata/kinja, pokaže da više njih ostvaruje neke od navedenih prednosti, odabir kandidata/kinja će se izvršiti prema redoslijedu dostavljenih prijava.

1. **Način prijave i rezultati javnog poziva**

Nezaposlena lica koja žele učestvovati u Programu osposobljavanja, dužna su se u predviđenom roku prijaviti na jedan od sljedećih načina:

* dostaviti popunjen Obrazac za prijavu (Prilog 1. ovog Javnog poziva),Uvjerenje da je na evidenciji Službe za zapošljavanje Kantona Sarajevo i diplomu o završenom obrazovanju mailom, na sljedeću adresu: (skenirano)
* putem pošte ili lično na adresu: Općina Vogošća (Jošanička 80, 71320 Vogošća),

sa naznakom: „Prijava na javni poziv za besplatnu obuku/osposobljavanje nezaposlenih lica u okviru VIHOR projekta“.

Svi zainteresovani kandidati/kinje će, bez obzira na rezultat evaluacije njihovih prijava, biti obaviješteni o rezultatima.

Izabrani kandidati/kinje će, prije otpočinjanja Programa osposobljavanja, biti dužni dostaviti:

* Kopiju diplome, kao dokaz o završenoj najmanje srednjoj školi,
* Ljekarsko uvjerenje o zdravstvenim i psihofizičkim sposobnostima za rad.
1. **Rok za podnošenje prijava za učešće u obukama**

Rok za dostavljanje prijava na ovaj Javni poziv je 20.06.2025. godine ili do popunjavanja predviđenog broja mjesta za obuku (poziv se može smatrati otvorenim do popunjavanja slobodnih mjesta).

1. **Dodatne informacije**

Dodatne informacije o ovom Javnom pozivu mogu se dobiti putem maila jasmina.fazlic@vogosca.ba ili harun@serda.ba, ili putem telefona 033/641-520.



Datum:\_\_\_\_\_\_\_\_\_\_ godine

Prilog 1. Obrazac za prijavu za besplatnu obuku/osposobljavanje nezaposlenih lica

|  |  |
| --- | --- |
| Ime i prezime |  |
| Datum rođenja |  |
| Adresa |  |
| Broj telefona |  |
| Е-mail |  |
| Registrovan u evidenciji Službe za zapošljavanje  | DA NE |
| Lice sa invaliditetom | DA NE |
| Obrazovanje | Obrazovna ustanova\_\_\_\_\_\_\_\_\_\_\_\_\_\_\_\_\_\_\_\_Stečeno zvanje\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Stepen stručne spreme\_\_\_\_\_\_\_\_\_ |
| Radno iskustvo | Datum (оd – dо)\_\_\_\_\_\_\_\_\_\_\_\_\_\_\_\_\_\_\_\_\_\_\_Poslodavac\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Pozicija na poslu\_\_\_\_\_\_\_\_\_\_\_\_\_\_\_\_\_\_\_\_\_\_\_Datum (оd – dо)\_\_\_\_\_\_\_\_\_\_\_\_\_\_\_\_\_\_\_\_\_\_\_Poslodavac\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Pozicija na poslu\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Obuka za koju sam zainteresovan |   |

Uz Prijavni obrazac dostavljam:

* Diploma srednje škole
* Izvod iz evidencije nezaposlenih

Potpis kandidata \_\_\_\_\_\_\_\_\_\_\_\_\_\_\_\_\_\_\_\_\_ Мјеsto i datum\_\_\_\_\_\_\_\_\_\_\_\_\_\_\_\_\_\_\_\_\_\_\_\_